Šance (Vrbovce)

Šance (od roku 1998 a historicky; do roku 1998: U Sabotů; staršie Sabotovci, Na Šancích) je osada obce Vrbovce v Bielych Karpatoch, v údolí Teplice.

Leží priamo na slovensko-moravskom pomedzí, ktoré tu vytvára klin smerujúci dovnútra moravského územia na Slovácku. Z opačnej strany je Myjavská pahorkatina s jej malebným kopaničiarskym osídlením. Je rozložená na križovatke ciest 2. triedy č. 499 a č. 500 a nachádza sa tu aj železničná stanica Vrbovce. Pôvodne bola súčasťou moravskej obce Javorník v Česku, od 25. júla 1997 pričlenená k slovenskej obci Vrbovce výmenou za osadu Sidónia. V roku 1998 bola premenovaná na Šance.

Kategória:Osady na Slovensku
Kategória:Okres Myjava
Kategória:Vrbovce
Kategória:Česko-slovenské vzťahy